બે વર્ષમાં ઈલેક્ટ્રિક અને પેટ્રોલ વાહનોની કિંમત એક સરખી થઈ જશે: નીતિન ગડકરી - Abtak Media\nHome National બે વર્ષમાં ઈલેક્ટ્રિક અને પેટ્રોલ વાહનોની કિંમત એક સરખી થઈ જશે: નીતિન...\nસરકાર 2023 સુધીમાં મુખ્ય હાઈવે પર 600 જેટલા ઇવી ચાર્જીંગ પોઈન્ટ સ્થાપશે\n250 સ્ટાર્ટઅપ વ્યવસાયો તેમજ મુખ્ય ઓટોમેકર્સ ઈવી ઉત્પાદનના ખર્ચમાં ઘટાડા અને અસરકારકતામાં વધારા માટે સતત પ્રયત્નશીલ, ઈવીની કિંમત વધારે છે કારણકે તેની સંખ્યા ઓછી છે: કેન્દ્રીય મંત્રી નીતિન ગડકરી\nઆગામી બે વર્ષમાં ઈલેક્ટ્રિક અને પેટ્રોલ વાહનોની કિંમત એક થઈ જશે. સરકાર 2023 સુધીમાં મુખ્ય હાઈવે પર 600 ઇવી ચાર્જિંગ પોઈન્ટ સ્થાપી દેશે. તેવું મહત્વનું નિવેદન કેન્દ્રીય મંત્રી નીતિન ગડકરીએ આપ્યું છે. વધુમાં ગડકરીએ કહ્યું કે ઇવીની સંખ્યા ઓછી છે એટલે તેની કિંમત વધારે છે. પણ ટૂંક સમયમાં તે ઓછી થઈ જશે. છેલ્લાં કેટલાંક સમયથી ઈલેક્ટ્રિક વાહનો દેશભરમાં ધૂમ મચાવી રહ્યા છે. નવી ઈલેક્ટ્રિક કાર અને સ્કૂટર સતત લોન્ચ થઈ રહ્યા છે.\nપેટ્રોલ અને ડીઝલના વધતા ભાવ વચ્ચે લોકો હવે ઈલેક્ટ્રિક વાહનો ખરીદવામાં ભારે રસ દાખવી રહ્યા છે. પરંતુ હાલ ઘણા લોકો ઈલેક્ટ્રિક વાહનો ખરીદવાનું ટાળી રહ્યા છે. કારણ કે તેની કિંમત વધારે છે. પરંતુ હવે આવા લોકો માટે રાહતના સમાચાર આવ્યા છે. કેન્દ્રીય રોડ ટ્રાન્સપોર્ટ અને હાઈવે મંત્રી નીતિન ગડકરીએ કહ્યું કે આગામી બે વર્ષમાં ઈલેક્ટ્રિક અને પેટ્રોલ વાહનોની કિંમત એક થઈ જશે. ગડકરીનું કહેવું છે કે ટૂંક સમયમાં આ ક્ષેત્રમાં ક્રાંતિ આવવાની છે.\nઈન્ડિયન ચેમ્બર ઓફ કોમર્સ અને એફવાય21 એજીએમના વાર્ષિક સત્રને સંબોધતા કરતા ગડકરીએ જણાવ્યું હતું કે, બે વર્ષમાં, ઇલેક્ટ્રિક વાહનોની કિંમત એવા સ્તરે આવી જશે જે તેમના પેટ્રોલ વેરિઅન્ટની સમકક્ષ હશે. સુવિધાઓને વિસ્તૃત કરવા માટે કામ કરી રહ્યા છીએ. ગડકરીએ વધુમાં જણાવ્યું હતું કે અમે 2023 સુધીમાં મુખ્ય હાઈવે પર 600 ઇવી ચાર્જિંગ પોઈન્ટ સ્થાપી દઇશું. સરકાર એ પણ સુનિશ્ચિત કરવા માંગે છે કે ચાર્જિંગ સ્ટેશનો સૌર અથવા પવન ઉર્જા જેવા નવીનીકરણીય સ્ત્રોતો દ્વારા સંચાલિત હોય.ભાવ નીચા આવશેગડકરીએ કહ્યું કે ઈવીની કિંમત વધારે છે કારણ કે તેની સંખ્યા ઓછી છે.\nતેમણે કહ્યું કે ભારત ઇવી ક્રાંતિની રાહ જોઈ રહ્યું છે, જેમાં 250 સ્ટાર્ટઅપ વ્યવસાયો ખર્ચ-અસરકારક ઇવી ટેકનોલોજી ના ઉત્પાદનમાં રોકાયેલા છે. વધુમાં મુખ્ય ઓટોમેકર્સ ઇવી ઉત્પાદનના ખર્ચમાં ઘટાડો કરવાના પ્રયાસમાં સામેલ થઇ ગયા છે. ઇલેક્ટ્રિક વાહનો પર જીએસટી માત્ર 5% છે અને લિથિયમ-આયન બેટરીની કિંમત પણ ઘટી રહી છે.\nસૌથી સસ્તું ટ્રાન્સપોર્ટ ગડકરી એવું પણ માને છે કે પ્રતિ કિલોમીટર સસ્તા હોવાને કારણે ભારતમાં ઈલેક્ટ્રિક વાહનોનું ઘણું વેચાણ થશે. ગડકરીએ કહ્યું કે પેટ્રોલથી ચાલતી કારની કિંમત પ્રતિ કિલોમીટર રૂ.10, ડીઝલની કિંમત રૂ.7 પ્રતિ કિલોમીટર અને વીજળીનો ખર્ચ પ્રતિ કિલોમીટર માત્ર રૂ.1 છે. ઇથેનોલ અને સીએનજી જેવા વૈકલ્પિક ઇંધણના ઉપયોગ પર ભાર મૂક્યો.\nPrevious article81 ટકા વિઘાર્થીઓમાં એકાગ્રતાનો ઘટાડો જોવા મળ્યો: સર્વે


Beautiful Thoughts on Life and Love: બુધ્ધિમાન બિરબલની ચતુરાઈ\nબુધ્ધિમાન બિરબલની ચતુરાઈ\nધનવાન હોય કે ગરીબ, મોટો હોય કે નાનો, સ્ત્રી હોય કે પુરુષ, બધા જ પોતાની મૂંઝવણનો ઉકેલ શોધવા બીરબલ પાસે મદદ માંગવા આવતાં હતાં.\nએક દિવસ એક વિધવા સ્ત્રી બીરબલ પાસે આવી: 'મદદ... મદદ... બીરબલ બેટા! મારી મદદ કર. મને ઠગી લેવામાં આવી છે.'\n'કોણે ઠગી લીધા?' બીરબલે તે સ્ત્રીને પાસે બેસાડી પૂછ્યું.\n'વાત થોડી લાંબી છે, બેટા! છ મહિના પહેલા મેં તીર્થયાત્રો જવાનો નિર્ણય કર્યો, પરંતુ મને મારી પાઇ-પાઇ ભેગી કરીને જમા કરેલી પૂંજીની ચિંતા હતી. સમજણ નહોતી પડતી કે એને કયાં મુકુ?\n'હં, પછી શું થયું?'\n'ઘણુ વિચાર્યા પછી છેવટે હું એક સાધુ મહારાજ પાસે ગઇ. લોકો કહેતા હતા કે એ સાધુ મહારાજ ઘણા ઇમાનદાર છે. તેમની પાયે જઇને મેં કહ્યું કે 'મહારાજ! આ તાંબાના સિક્કાની થેલી મારા આખા જીવનની પૂંજી છે. મહેરબાની કરી તમે એને તમારી પાસે રાખો. તમારી પાસે એ સુરક્ષિત રહેશે. યાત્રાએથી પાછા આવ્યા બાદ હું તેને લઇ જઇશ.'\nત્યારે સાધુ મહારાજ બોલ્યા:\n'માઇ! તારી મુશ્કેલીમાં તને મદદ નથી કરી શકતો તેનું દુ:ખ છે, હું આ સંસારી ખટપટોમાં કે ઝંઝટોમાં પડતો નથી. રૂપિયા-પૈસા, માયાને તો હું હાથ પણ નથી લગાડતો, પરંતુ તારી મજબૂરી એવી છે કે હું તને મદદ કર્યા વિના પણ નથી રહી શકતો.'\n'તું એક કામ કર. મારી ઝૂંપડીમાં ગમે ત્યાં ખાડો ખોદી આ થેલી દાટી દે, અને તીર્થયાત્રા કરીને પાછી આવે ત્યારે તારી જાતે જ આ થેલી કાઢી લેજે.' એ સાધુ મહારાજે મને કહ્યું.\nએમના કહેવાથી મેં ઝૂંપડીના એક ખૂણામાં ખાડો ખોધો અને થેલી તેમાં દાટી દીધી. હવે મને નિરાંત હતી કે મારા પૈસા સુરક્ષિત રહેશે.'\n'તીર્થયાત્રાએથી પાછા ફર્યા બાદ હું સાધુ મહારાજ પાસે મારું ધન લેવા માટે ગઇ.'\n'તું કયા ધનની વાત કરે છે?' સાધુ મહારાજે મને પૂછ્યું.\n'તાંબાના સિક્કાની એ થેલી, જેને મેં તમારી ઝૂંપડીમાં દાટી હતી.' મેં કહ્યું.\n'તને તો ખબર જ હશે કે કયાં દાટી હતી? ખોડીને લઇ લે અને સાંભળ, મારી આગળ ધનનું નામ પણ ન લેતી. હું આ શબ્દ જરાયે સાંભળવા માંગતો નથી.' સાધુ મહારાજે કહ્યું.\nમેં જયાં થેલી દાટી હતી, એ જગ્યાએ ખાડો ખોધો તો મારી આંખે અંધારા છવાઇ ગયા. ત્યાંથી સિક્કાની થેલી ગાયબ હતી. મને મારી આંખ પર ભરોસો ન આવ્યો. મેં ખાડો વધુ ઊંડો ખોધો, પરંતુ થેલી ન મળી.\nહું દોડતી મહારાજ પાસે આવી. 'મહારાજ... મહારાજ... મારા પૈસા? મારી થેલી કયાં ગઇ?'\n'ચાલ દૂર ખસ ડોશી. મને આ સંસારી મોહમાયા તેમજ ઝંઝટમાં ન ફસાવ.'\n'પરંતુ , મહારાજ! મેં તો થેલી અહીં જ દાટી હતી... ત્રણ મહિના પહેલાં... તમારી નજર સામે જ...'\n'બનવાજોગ છે, પરંતુ આ પ્રપંચભર્યા સંસારમાં શું બની રહ્યું છે તેની મને સહેજે જાણ નથી અને હું જાણવા પણ નથી માગતો. હું તો માત્ર રામ નામનું ઘ્યાન રાખું છું. મારા કાન એક જ નામ સાંભળે છે - રામ! મારી આંખો એક છબી જુએ છે - રામ!'\n'પછી શું થયું?' બીરબલે પૂછ્યું.\n'પછી શું થાય? હું રડતી-કકળતી પાછી આવી.'\n'માજી! તમારા કહેવાનો અર્થ એ છે કે સાધુએ જ તમારા પૈસા હજમ કરી લીધા છે?' બીરબલે પૂછ્યું.\n'ચોક્કસ, એમાં શંકાને કોઇ સ્થાન નથી. દુ:ખ એ વાતનું છે કે મારી પાસે કોઇ સાબિતી નથી.' ઘરડી સ્ત્રીએ બીરબલને બધી વિગત કહી સંભળાવી.\nબધી વાત સાંભળીને બીરબલ ઊંડા વિચારોમાં ગરકાવ બની ગયો. થોડીવાર બાદ તેણે કહ્યું: 'સારું, હું વહેલી તકે સત્ય શોધી કાઢીશ. હવે તમે મારી વાત ઘ્યાનથી સાંભળો.' બીરબલે તેને નજીક બોલાવીને કશી સમજણ પાડી.\nબીરબલે તેને થોડા દિવસ બાદ આવવાનું કહ્યું. થોડા દિવસ બાદ વિધવા સ્ત્રી ફરી બીરબલ પાસે આવી. બીરબલ તેને લઇને સાધુ મહારાજ રહેતા હતા તે સ્થાને આવ્યો.\n'એ સામે દેખાય છે એ જ ઝૂંપડી છે.' સ્ત્રીએ બીરબલને કહ્યું.\n'સારું હવે તમે આ ઝાડ પાછળ સંતાઇ જાવ અને ઘ્યાન રાખજો, તમે ઝૂંપડીમાં એ જ વખતે દાખલ થજો જયારે હું બીજીવખત પ્રણામ કરું.'\n'બરાબર યાદ રાખજો. બીજી વાર પ્રણામ કરું ત્યારે જ તમારે ઝૂંપડીમાં આવવાનું. એક ક્ષણ વહેલા નહિ કે એક ક્ષણ મોડા પણ નહી.'\n'હું બરાબર યાદ રાખીશ અને તમે કહ્યુ તેમ બરાબર સમયસર ઝૂંપડીમાં પ્રવેશ કરીશ.'\nબીરબલ સાધુ મહારાજની ઝૂંપડીમાં પહોંરયો.\n'રામ રામ મહારાજ!' બીરબલે અંદર પ્રવેશ કરી કહ્યું અને સાષ્ટાંગ દંડવત પ્રણામ કર્યા.\n'દીઘાર્યુ ભવ બચ્ચા!' સાધુએ આશિર્વાદ આપ્યા.\n'તમારી આઘ્યાત્મિકતા અને તપના ગુણગાન મેં ઘણાં લોકોના મુખે સાંભળ્યા હતા. આજે આપનાં દર્શન કરવાનું અને આશિર્વાદ મેળવવાનું સૌભાગ્ય પ્રાપ્ત થઇ ગયું.'\nસાધુ મહારાજની નજર બીરબલ પાસેની લાકડાની પેટી પર પડી. તે વિચારવા લાગ્યા કે જરૂર પેટીમાં સોનાનાં આભૂષણો હશે.\n'મહાત્માજી! અમારા જેવા સંસારી જીવોની પાછળ કોઇને કોઇ ઝંઝટ સમસ્યા લાગેલી જ હોય છે. હું તમને એક કષ્ટ આપવા આવ્યો છું, પરંતુ કહેતા સંકોચ થાય છે. કદાચ...'\n'બોલ બચ્ચા! સંકોચ ન રાખ. કદાચ હું તારી મદદ કરી શકું.' સાધુ મહારાજે પેટી પર નજર રાખતાં અને દાઢી ઉપર હાથ ફેરવતા કહ્યું :\n'ના, ના જવા દો મહારાજ. આપ તો સંસાર ત્યાગી ચૂકયા છો. મોહ-માયા છોડી દીધી છે. નાહક સંસારી વિટંબણાઓમાં તમને શા માટે નાખું?' બીરબલે કહ્યું.\nસાધુ મહારાજે વિચારવા લાગ્યા કે શિકાર હાથમાંથી છટકી રહ્યો છે. એ કદાચ પેટી લઇને પાછો જતો રહેશે.\n'બેટા! નિશ્ચિંત બનીને તારી સમસ્યા કહે. હું મારાથી બનતી મદદ કરીશ.'\n'પરંતુ... પરંતુ...આ છળ કપટથી ભરેલી દુનિયામાં હું વિશ્વાસ કરું તો પણ કોનો કરું? મને માર્ગદર્શન આપો.'\n'આ માણસનું હ્યદય ડામાડોળ થઇ રહ્યું છે. મારે ગમે તે રીતે પણ આ પેટી કબજે કરવી જ પડશે.' સાધુ મહારાજ મનોમન વિચાર કરવા લાગ્યા.\n'દીકરા! દિલમાં સહેજે ખચકાટ રાખ્યા વગર જે કાંઇ હોય તે કહી શંભળાવ. હું અવશ્ય તારી મદદ કરીશ. બીજાના કષ્ટોનું નિવારણ કરવું એ તો અમારો ધર્મ છે.' સાધુએ કહ્યું.\n'મહાત્મા! મારે મારા ભાઇને મળવા અજમેર જવું છે. મારી પાસે આ બહુમૂલ્ય રત્નોની પેટી છે. શું હું આ પેટી તમારી પાસે મૂકીને જઇ શકું છું?'\n'ઓહ! બહુમૂલ્ય રત્નો. મેં ઠીક જ વિચાર્યુ હતું.' સાધુ બીરબલની વાત સાંભળી મનોમન વિચારવા લાગ્યો.\n'દીકરા! ધન-સંપત્તિ એ બધી મોહમાયા છે અને મોહમાયાને હું ત્યાગી ચૂકયો છું. એના નામથી પણ મને ધૃણા છે. પરંતુ પરંતુ મેં તને સહાયતા કરવાનું વચન આપ્યું છે. હું પ્રભુનો સેવક છું. હું ધનને હાથ પણ લગાવતો નથી. એક કામ કર. તું તારા હાથે આ પેટી અહીં કયાંક દાટી દે. અહીં તારું ધન તદન સલામત રહેશે.'\n'આપ ખરેખર ઘણા જ દયાળુ છો. મહાન છો.' બીરબલે કહ્યું : 'હું હંમેશા તમારો આભારી રહીશ. હું તમારી મહાનતાને પ્રણામ કરું છું.' આટલું કહી બીરબલે બીજીવાર સાષ્ટાંગ દંડવત પ્રણામ કર્યા.\nબહાર ઝાડ પાછળ સંતાયેલી સ્ત્રી અંદર ચાલતો વાર્તાલાપ ઘ્યાનથી સાંભળી રહી હતી. બીરબલે જયારે બીજી વાર પ્રણામ કર્યા ત્યારે એ જાણી ગઇ કે બીરબલે તેને ઝૂંપડીમાં આવવાનો સંકેત આપી દીધો છે. તે તરત જ ઝૂંપડીમાં પ્રવેશી.\nડોશીને જોઇને સાધુ ચોંકી ઉઠયો અને મનોમન વિચારવા લાગ્યો : 'આ દુષ્ટાને પણ અત્યારે જ આવવાનો સમય મળ્યો. જો અત્યારે તેણે તેની પૂંજી માટે કકળાટ ચાલુ કર્યો તો મારી આખી બાજી બગડી જશે. ડોશીના થોડાક તાંબાના સિક્કા માટે મારે બહુમૂલ્ય રત્નોથી હાથ ધોવા પડશે. ના, ના, આવું નહી બનવા દઉં.'\n'સારું થયું તું પાછી આવી માઇ. હું તારા ધનની થેલી વિશે જ વિચારતો હતો. મને પાકો વિશ્વાસ છે કે તે દિવસે તેં ભૂલ કરી હશે.'\n'તું સાચી જગ્યા ભૂલી ગઇ હશે. મને યાદ છે, ત્યાં સુધી તેં તારું ધન આ ખૂણામાં સંતાડયું હતું. તું આ ખૂણામાં ખાડો ખોદ.' મહારાજે બીજી દિશા તરફના ખૂણા તરફ આંગળી બતાવી.\nડોશીએ એ સ્થાને ખોદવા માંડયું. થોડું ખોદતાં જ તેને એના ધનની થેલી મળી આવી.\n'તમે સાચું કહેતા હતા, મહારાજ! મારી થેલી ખરેખર એ સ્થાને જ હતી.' ડોશી ખુશ થતાં બોલી.\n'મૂર્ખ સ્ત્રી! પોતાનું ધન એક જગ્યાએ સંતાડી બીજા સ્થાને શોધે તો પછી કયાંથી મળે? ધનથી ચિંતા ઉત્પન્ન થાય છે અને ચિંતા માણસની સ્મરણશકિત નષ્ટ કરી નાખે છે. માણસ પાગલ જેવો બની જાય છે.\nપછી બીરબલ સામે જોઇ સાધુ બોલ્યો : 'એનું ધન ન મળવાથી ડોશી મારા પર જ ચોરીનો આરોપ મૂકતી હતી.' મહારાજે બીરબલને પોતાની સફાઇ આપતાં કહ્યું.\n'ખરેખર, ઘડપણમાં બુદ્ધિ નષ્ટ થઇ જાય છે.' બીરબલે પણ એના સૂરમાં સૂર પૂરાવ્યો.\nપેલી વિધવા સ્ત્રી પૈસા લઇને રવાના થઇ એટલે સાધુએ બીરબલને કહ્યું : 'બેટા! તારી પેલી પેટી આ ઝૂંપડીમાં જયાં ઇરછા હોય ત્યાં દાટી દે. અને સ્થાન ખાસ યાદ રાખજે. મને આ સંસારી વાતોથી શું લેવા-દેવા?'\nએ જ વખતે બીરબલનો એક સેવક ઝૂંપડીમાં પ્રવેશ્યો.\n'માલિક! તમારા ભાઇ તમને મળવા આવ્યા છે. હમણાં જ તમને મળવા માંગે છે. ઘરે રાહ જોઇને બેઠા છે.'\n'અરે, એ અહીંયા આવ્યા છે? સારું થયું. હવે મારે અજમેર નહિ જવું પડે.'\nઆટલું કહીને બીરબલે પેટી સેવકને આપી અને મહારાજને પ્રણામ કરતાં કહ્યું: 'તમારી કૃપા માટે ઘણો ઘણો આભાર મહારાજ. હવે પછી કયારેય તમારી સેવાની જરુર પડશે તો હું તમારી પાસે આવીશ. તમારા જેવા ત્યાગી અને જ્ઞાની મહારાજ ભાગ્યે જ મળે છે.' અને બીરબલ ઝૂંપડીની બહાર નીકળી ગયો.\nસાધુ માથું કુટતો રહી ગયો. રત્નોની પેટી લેવા જતાં તાંબાના પૈસા પણ હાથમાંથી ગયા. મિષ્ટાન્નની લાલચે સૂકો રોટલો પણ હાથમાંથી ગયો.\nLabels: ચતુર બિરબલ, બાળ વાર્તા, બિરબલની ચતુરાઈ, બિરબલની વાર્તાઓ, બુધ્ધિમાન બિરબલ


News & Views :: આ પોલીસ કમિશનર હાઇપ્રોફાઇલ લોકોને કાયદાની પકડથી છટકવા દેતા નથી\nઆ પોલીસ કમિશનર હાઇપ્રોફાઇલ લોકોને કાયદાની પકડથી છટકવા દેતા નથી\nવાત છે, સુરત શહેરની કે જયાં છેલ્લા એક વર્ષમાં ઘણી આકસ્મિક ઘટનાઓ ઘટી હતી. જેમાં સુરત શહેર પોલીસ કમીશ્નર સતીષ શર્માએ રીવ્યુ રીપોર્ટ કરાવ્યા છે.\nકેસેટ થોડી રીવાઇન્ડ કરીએ તો,\nપહેલો કેસ - સુરતના કાપડીયા હેલ્થ ક્લબના સ્વીમિંગ પુલમાં એક બાળકનું ડૂબી જવાના કરણે મોત થયુ હતુ.\nબીજો કેસ - બળાત્કારના કેસમાં ગાયનેક ડૉ. પ્રફુલ દોષીની ધરપકડ થઇ હતી પરંતુ સમાધાન થઇ જતા કેસ સંકેલાઇ ગયો હતો પરંતુ સુરત શહેર પોલીસે આ ઘટનાના રીપોર્ટની જાંચ કરીને સરકારને ફરી તપાસ કરવા માટે માંગ કરી છે.\nત્રીજો કેસ - પાંડેસરાની શાલુ ડાઇંગ મીલમાં આગની દુર્ઘટનામાં કારીગરોની મોત\nચોથો કેસ - સુરતના અઠવાલાઇન્સ વિસ્તારમાં આવેલા ધીરજ સન્સની દિવાલ પડી જતા કર્મચારીની મોત\nપાંચમો કેસ - અણુવ્રત દ્વાર પાસે ગેટ પડી જતા બાળકીનું મોત\nછઠ્ઠો કેસ - આગમ આર્કેડમાં આગ લાગવાના બનાવમાં ટ્યુશન ક્લાસમાં ભણતા એક બાળક અને શિક્ષિકાનું મોત\nઆ કેસ એવા છે કે જેમાં હાઇપ્રોફાઇલ લોકો જોડાયેલા છે. સામાન્ય રીતે એવું બનતું હોય છે કે ઘટના ઘટે એટલે નીચેના લેવલના લોકોને પકડીને કેસ સોલ્વ થઇ જતો હોય છે, માલિકો સુધી વાત આવતી જ નથી. ત્યારે સુરત શહેર પોલીસ કમીશ્નર સતીષ શર્માએ દાખલો બેસાડ્યો છે કે ઘટના કોઇપણ કેમ ન હોય, આરોપી કોઇપણ કેમ ન હોય, પણ કાયદાની ચુંગલમાંથી છટકી નહીં શકે.\nચકચારી શાલું ડાઇંગ મીલમાં આગ લાગતા કર્મચારીનું મોત થયુ હતુ ત્યારબાદ પોલીસ કમીશ્નનરે તેનો રીવ્યુ રીપોર્ટ મંગાવ્યો અને મીલના માલિકો પર કેસ કરીને ધરપકડ કરી છે. બીજી તરફ તબીબ આયામમાં ચકચારી ડૉ.પ્રફૂલ દોષી રેપ કેસમાં , શહેરના નામાંકિત ડોક્ટર પર રેપનો આરોપ હતો, તેનો કેસ હાઇકોર્ટ સુધી પહોંચ્યો હતો, ત્યાં પણ સમાધાન થઇ જતા હાઇકોર્ટે તેને છોડી દીધા છે પરંતુ સુરત શહેર પોલીસ કમીશ્નર હવે ડૉ.પ્રફૂલ દોષીના કેસને સુપ્રિમ સુધી ખેંચી જશે. આ અંગે તેઓએ Khabarchhe.com સાથે વાતચીત કરતા જણાવ્યુ કે, અમને એવું લાગ્યુ હતુ કે આ કેસમાં હજુ તપાસ થવી જોઇએ જેથી કંઇક બહાર આવી શકે તેથી અમે આ કેસને સુપ્રિમમાં ચલાવવાનું સરકારને કહ્યુ છે. શાલુ ડાઇંગ મીલમાં જે માલિકો છે એમની અમે ધરપકડ કરી છે અમે અમારા તરફથી બનતું બધુ જ કરીશું. ટ્યુશન ક્લાસીસના સંચાલકોની પણ ધરપકડ કરીને તેમની કાનુની કાર્યવાહી ચાલી રહી છે. અમે અમારાથી બનતુ બધુ કરીએ છે. જેટલા પ્રુફ હોય તે પણ અમે આપીએ છીએ અમારો હેતુ એ જ હોય કે જે ભોગ બનનાર જે છે તેને ન્યાય મળે. આ અગાઉ અમે દીશીત હત્યાકાંડમાં તેમની પત્ની વેલ્સી જરીવાલા અને ડ્રાઇવરના જામીન હાઇકોર્ટે આપી દીધા હતા પરંતુ અમે સરકાર તરફથી સુપ્રિમ કોર્ટમાં ગયા ત્યા તેમના જામીન રદ કરવામાં આવ્યા હતા.\nસુરત શહેરના આ પોલીસ કમીશ્નરે કોઇપણ મોટું માથું કેમ ન હોય તેમણે સાબીત કરી દીધું છે કે કાનુનની ઉપર કોઇ જ નથી. તેઓ ઇચ્છે કે લોકોને ન્યાય મળે. ત્યારે સુરતના છ હાઇપ્રોફાઇલ કેસમાં ત્રણ કેસમાં તો હાલ એક્શન લેવાઇ ગયા છે અને તેઓએ વધુમાં એમ પણ કહ્યુ હતુ જે કોઇપણ ગુનેગાર હશે તેને અમે છોડીશું નહીં.


today history louis braille birth anniversary this is how braille script was invented પ્રજ્ઞાચક્ષુઓ માટે વરદાન બન્યા લુઈ બ્રેઈલ, આ રીતે 16 વર્ષની ઉંમરે બનાવી બ્રેઈલ લિપિ – News18 Gujarati\nLouis Braille: પ્રજ્ઞાચક્ષુઓ માટે વરદાન બન્યા હતા લુઈ બ્રેઈલ, આ રીતે 16 વર્ષની ઉંમરે બનાવી બ્રેઈલ લિપિ\nઆજે બ્રેઈલ લિપિના શોધક લુઈ બ્રેઈલની જન્મજયંતિ છે. (Image- britannica)\nWorld Braille Day 2022: લુઈ બ્રેઈલે પોતે નેત્રહીન હોવા છતાં પ્રજ્ઞાચક્ષુઓને વાંચવા-લખવામાં સક્ષમ બનાવવા માટે એક નવી ભાષા શોધી, જેને બ્રેઈલ લિપિ (Braille script) કહેવાય છે. બ્રેઈલ લિપિની મદદથી આજે મોટી સંખ્યામાં પ્રજ્ઞાચક્ષુઓ પોતાનો અભ્યાસ પૂર્ણ કરી શકે છે.\nLast Updated : January 04, 2022, 11:23 IST\nWorld Braille Day 2022: આધુનિક વિશ્વમાં પ્રગતિ અને સમાનતાની દ્રષ્ટિએ આજનો દિવસ બહુ મહત્વનો છે કારણકે આજે એક એવા મહાન વ્યક્તિનો જન્મ થયો હતો, જેમણે આગળ જતાં બ્રેઈલ લિપિની શોધ કરી જેથી પ્રજ્ઞાચક્ષુ લોકો માટે વાંચવા-લખવાનું શક્ય બન્યું. એ મહાન વ્યક્તિ એટલે લુઈ બ્રેઈલ (Louis Braille).\nપ્રજ્ઞાચક્ષુ માટે બ્રેઈલ લિપિનો આવિષ્કાર કરનારા લુઈ બ્રેઈલનો જન્મ4જાન્યુઆરી 1809માં ફ્રાંસના એક નાનકડા વિસ્તાર કુપ્રેમાં થયો હતો. લુઈ4ભાઈ-બહેનોમાં સૌથી નાના હતા. લુઈ બ્રેઈલે પોતે નેત્રહીન હોવા છતાં પ્રજ્ઞાચક્ષુઓને વાંચવા-લખવામાં સક્ષમ બનાવવા માટે એક નવી ભાષા શોધી, જેને બ્રેઈલ લિપિ (Braille script) કહેવાય છે. બ્રેઈલ લિપિની મદદથી આજે મોટી સંખ્યામાં પ્રજ્ઞાચક્ષુઓ પોતાનો અભ્યાસ પૂર્ણ કરી શકે છે.\nજન્મથી જ નેત્રહીન ન હતા લુઈ બ્રેઈલ\nફ્રાંસમાં રહેતા લુઈ બ્રેઈલ જન્મથી નેત્રહીન ન હતા. તેઓ3વર્ષના હતા ત્યારે એક દુર્ઘટનામાં તેમની આંખોની રોશની જતી રહી. લુઈ બ્રેઈલના પિતા રેલે બ્રેઈલ શાહી ઘોડાઓ માટે કાઠી બનાવવાનું કામ કરતા હતા. એક દિવસ લુઈ બ્રેઈલ પોતાના પિતાના ઓજારો સાથે રમી રહ્યા હતા ત્યારે અચાનક એક ઓજાર તેમની આંખમાં જતો રહ્યો. શરૂઆતમાં ઈલાજ કરાવ્યા બાદ થોડી રાહત મળી પણ સમય જતાં તેમની તકલીફ વધતી ગઈ અને 8 વર્ષની ઉંમરે તેમને દેખાવાનું બંધ થઈ ગયું અને તેઓ નેત્રહીન થઈ ગયા.\nલુઈ બ્રેઈલ જ્યારે 16 વર્ષના થયા ત્યારે તેમને વિચાર આવ્યો કે પ્રજ્ઞાચક્ષુઓ માટે વાંચવા કોઈ લિપિ પર કામ કરવામાં આવે અને તેઓ આ વિચાર પર કામ કરવા લાગ્યા. આ દરમ્યાન તેમની મુલાકાત ફ્રાંસની સેનાના કેપ્ટન ચાર્લ્સ બાર્બિયર સાથે થઈ. બાર્બિયરે લુઈ બ્રેઈલને ‘નાઇટ રાઈટિંગ’ અને ‘સોનોગ્રાફી’ વિશે માહિતી આપી હતી, જેની મદદથી સૈનિક અંધારામાં વાંચતા હતા.\nઆ પણ વાંચો: Savitribai Phule: લોકોએ પથ્થર માર્યા, પિતાએ પુસ્તકો ઝૂંટવ્યા, તો પણ બન્યા ભારતના પહેલા મહિલા શિક્ષિકા\nઆ ‘નાઇટ રાઈટિંગ’માં લિપિ કાગળ પર ઉપસેલી હતી, જેમાં 12 બિંદુઓનો ઉપયોગ કરવામાં આવ્યો હતો. આ બિંદુઓને 6-6ની2પંક્તિઓમાં રાખવામાં આવ્યા હતા. જોકે, ‘નાઇટ રાઈટિંગ’ લિપિમાં વિરામ ચિહ્ન, સંખ્યાઓ અને કોઈ પ્રકારના ગાણિતિક ચિહ્ન ન હતા.\nલુઈએ બ્રેઈલ લિપિમાં 64 અક્ષરનો સમાવેશ કર્યો\n‘નાઇટ રાઈટિંગ’ લિપિની જાણકારી મળ્યા બાદ લુઈ બ્રેઈલ પ્રજ્ઞાચક્ષુઓ માટે ખાસ લિપિ બનાવવાની યોજના પર કામ કરવા લાગ્યા. લુઈએ બ્રેઈલ લિપિમાં 12ની જગ્યાએ ફક્ત6બિંદુઓનો ઉપયોગ કરીને 64 અક્ષર અને ચિહ્ન તૈયાર કર્યા. બ્રેઈલ લિપિમાં તેમણે ગાણિતિક ચિહ્નો, વિરામ ચિહ્ન અને સંગીતના નોટેશન લખવા માટે જરૂરી ચિહ્ન પણ બનાવ્યા. આ રીતે લુઈ બ્રેઈલે 1825માં ફક્ત 16 વર્ષની ઉંમરમાં જ પ્રજ્ઞાચક્ષુઓ માટે બ્રેઈલ લિપિનો આવિષ્કાર કરી નાખ્યો.\nઆ પણ વાંચો: શ્રીનિવાસ રામાનુજન, જેમણે આપ્યા 3500 ગણિતના સૂત્ર, 33 વર્ષની વયે આ રોગથી થયું હતું નિધન\nજોકે, લુઈ બ્રેઈલ લાંબુ જીવી ન શક્યા. 1851માં લુઈને ટ્યુબરક્યુલોસિસ એટલે કે ટીબીની ગંભીર બીમારી થઈ અને તેમની તબિયત કથળવા લાગી. ફક્ત 43 વર્ષની વયે પોતાના જન્મદિવસના2દિવસ બાદ6જાન્યુઆરી 1852ના રોજ તેમનું મૃત્યુ થયું.\nબ્રેઈલ લિપિના શોધક લુઈ બ્રેઈલ આજે પણ ભારતમાં પૂજવામાં આવે છે. 2009માં ભારત સરકારે લુઈ બ્રેઈલની 200મી જયંતિ નિમિત્તે તેમના માનમાં એક ટપાલ ટિકિટ અને બે રૂપિયાનો સિક્કો બહાર પાડ્યો હતો. તેમની બ્રેઈલ લિપિ પ્રજ્ઞાચક્ષુઓ માટે ઘણી મદદરૂપ સાબિત થઈ અને આજે પણ તેનો વ્યાપક ઉપયોગ થાય છે.\nFirst published: January 04, 2022, 11:23 IST\nTags: History, Special day, World